"Kto počúva tieto moje slová a plní ich, podobný bude múdremu mužovi, ktorý si postavil dom na skale.
A prišiel príval, privalili sa rieky, strhli sa vetry, oborili sa na tento dom, ale nepadol, lebo bol na skale založený.
A každý kto počúva tieto moje slová a neplní ich, podobný bude mužovi- bláznovi, ktorý si postavil dom na piesku.
A prišiel príval, strhli sa vetry, narazili na ten dom, i padol a jeho pád bol veliký."
Toto boli slová zo 7. kapitoly Matúšovho evanjelia, 24. až 27. verš. Na týchto veršoch bola založená kázeň brata Radoslava Gregu, farára ev. cirkvi augsb. vyznania v Opinej, ktorý bol aj s rodinou hosťom na tomto stretnutí. Stretnutie sa uskutočnilo v kostole, kde sa po kázni do besedy zapojili aj ostatní hostia i domáci zboru. Bolo to poučné a verím, že i požehnané stretnutie, z ktorého si mohol každý niečo odniesť. Počas pobytu v kostole,si deti vďaka peknému počasiu mohli zasúťažiť vonku, a tie menšie pri kreatívnych hrách, ako vidieť na priložených fotografiách. Nakoniec sme sa všetci presunuli do zborového domu, kde nám sestry zo zboru pripravili občerstvenie, pri ktorom prebiehali ďalšie príjemné debaty.